Държавен вестник, бр. 10, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  10
Процедурата за прехвърляне е подробно уре­
дена в Наредба № 3 на КФН за реда и начина 
за промяна на участие и за прехвърляне на на­
трупаните средства на осигурено лице от един 
фонд за допълнително пенсионно осигуряване в 
друг съответен фонд, управляван от друго пенси­
онноосигурително дружество. Актуалният текст 
на наредбата можете да намерите на интернет 
страницата на КФН (www.fsc.bg).
2. Случаи, в които имате право да се пре­
хвърлите
Вие имате право да прехвърлите средствата, 
натрупани от Вашите лични вноски, при прекра­
тяване на правоотношението Ви с предприятието 
осигурител, или част от тях, в друг ДПФПС, 
управляван от друго пенсионноосигурително 
дружество. 
3. Подаване на заявлението за прехвърляне
Заявлението се подава в офис на пенсионно­
осигурителното дружество, управляващо фонда, 
в който желаете да преминете („новото“ друже­
ство), чрез негов осигурителен посредник или в 
електронна форма. Когато заявлението се подава 
на хартиен носител, е необходимо подписът Ви 
върху първия му екземпляр да бъде нотариално 
заверен. Електронното заявление се подписва с 
квалифициран електронен подпис, валиден към 
датата на извършване на електронното изявление. 
При промяна във Вашите имена или ЕГН, 
с които сте регистриран в пенсионния фонд, в 
който сте осигурен, в случай че не сте уведоми­
ли дружеството за промяната, е необходимо да 
приложите към заявлението заверени от Вас (при 
подадено електронно заявление – сканирани) ко­
пия от официалните документи, удостоверяващи 
това обстоятелство:
– при промяна на ЕГН – удостоверителен 
документ от съответната служба ГРАО към Ми­
нистерството на регионалното развитие и благо­
устройството, обслужваща общината по постоянен 
адрес, или друг документ, съгласно действащото 
в страната законодателство;
– при промяна на имената – удостоверение за 
сключен граждански брак, съдебно решение (за 
развод, промяна на имена и др.), удостоверение 
за идентичност на имена или друг документ, съ­
гласно действащото в страната законодателство. 
Личната карта не е документ, удостоверяващ 
промяна в трите имена или ЕГН на осигуреното 
лице, и в тази връзка липсва необходимост и 
основание да се прилага копие от нея към заяв­
лението за прехвърляне.
Лицето, което приема заявлението, е длъжно 
да му постави входящ номер и да попълни в него 
определените за дружеството данни. Служителят 
на дружеството е длъжен да удостовери приема­
нето с име, длъжност и подпис, а осигурителният 
посредник – с име, служебен номер и подпис, 
и да Ви върне екземпляр от заявлението. При 
подаване на електронно заявление електронно 
копие от него, подписано с електронния подпис 
на дружеството, ще бъде изпратено на Вашия 
e-mail адрес.
4. Разглеждане на заявлението от дружеството, 
управляващо фонда, в който сте осигурен
Дружеството, в чийто фонд сте осигурен („ста­
рото“ дружество), няма да приеме заявлението 
Ви, ако то е без нотариална заверка на подписа 
(съответно – електронното заявление не е под­
писано с квалифициран електронен подпис), с 
непопълнени или неправилно попълнени данни. 
В такъв случай „новото“ дружество е длъжно 
да анулира заявлението Ви и да Ви уведоми за 
това в 7-дневен срок с писмо с обратна разпис­
ка или чрез осигурителен посредник писмено 
срещу подпис (съответно – по електронен път с 
електронен подпис).
„Старото“ дружество ще откаже да прехвърли 
Вашите средства, когато нямате право на пре­
хвърляне съгласно т. 2. 
Извън това „старото“ дружество може да от­
каже да разгледа заявлението Ви, когато:
– Вашите имена или ЕГН не съвпадат с акту­
ални данни в документите, с които то разполага, 
и към заявлението не са приложени документите, 
удостоверяващи промяна в личните данни; 
– в заявлението не е посочено наименованието 
на предприятието осигурител или във връзка с 
осигуряването по договора, сключен между него 
и дружеството, не сте правили лични вноски.
Отказът на „старото“ дружество се изпраща 
до „новото“ дружество, от което имате право да 
получите заверено (съответно – електронно) копие 
от заявлението, съдържащо мотивите за отказа. 
5. Подаване на възражение срещу отказ за 
прехвърляне
Процедурите по прехвърляне на натрупани­
те средства по индивидуалните партиди в друг 
ДПФПС за всички лица с регистрирани заяв­
ления за прехвърляне в рамките на един месец 
започват в първия работен ден на следващия 
месец. В началото на месеца, следващ месеца, 
през който сте подали заявлението, проверете 
в „новото“ дружество дали заявлението Ви е 
уважено от „старото“ дружество, или по него е 
постановен отказ. В случай на отказ можете да 
подадете възражение чрез „новото“ дружество. 
Необходимо е да се осведомите от него за срока 
за това. Към възражението трябва да приложите 
всички писмени доказателства, на които то се 
основава, а при несъответствие или промяна 
на Вашите имена или ЕГН – и заверени от Вас 
копия от официалните документи, удостоверя­
ващи съответните данни. „Старото“ дружество 
е длъжно да Ви изпрати решението си с писмо 
с обратна разписка. 
Когато заявлението за прехвърляне е подадено 
като електронен документ, възражението може 
да се подаде по електронен път, подписано с 
електронен подпис, валиден към датата на из­
вършване на електронното изявление. В такъв 
случай към него се прилагат сканирани копия 
от документите в подкрепа на възражението, а 
„старото“ дружество ще Ви уведоми за решението 
си по електронен път.
6. Оттегляне на подаденото заявление
Вие можете да оттеглите заявлението си до 5-о 
число на месеца, в който се прехвърлят средствата 
по т. 9, като подадете в „новото“ дружество искане 
по образец. Искането се подава на хартиен носи­
тел с нотариална заверка на подписа в офис на 
дружеството, чрез негов осигурителен посредник